Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: A sportról szóló 2004. évi I. törvény (a továbbiakban: Stv.) 23. § (1) bekezdése a következõ d) ponttal egészül ki:
Paragraph Index: 523

(2) Az Stv. 63. §-a a következõ (3a) bekezdéssel egészül ki: „(3a) A sportrendezvények biztonságáról szóló kormányrendeletben meghatározott sportrendezvények lebonyolítására szolgáló sportlétesítmények tulajdonosának, üzemeltetõjének a sportlétesítmény összehangolt biztonságtechnikai fejlesztését biztosító, az ellenõrzést végzõ szervezetek által közösen elfogadott négyéves biztonságtechnikai fejlesztési tervvel (a továbbiakban: fejlesztési terv) és az ahhoz kapcsolódó költségtervvel kell rendelkeznie. A fejlesztési tervet éves bontásban kell elkészíteni. A (3) bekezdésben meghatározott ellenõrzés keretében az ellenõrzést végzõ szervezetek vizsgálják a fejlesztési tervben foglaltak megvalósulását. A vizsgálat eredményeként az ellenõrzõ szervezetek javaslatot tesznek a sportlétesítmény tulajdonosa, üzemeltetõje vagy használója részére a biztonságtechnikai fejlesztés irányaira. A sportlétesítmények üzemeltetésére, használatára vonatkozó megállapodásban a tulajdonos és az üzemeltetõ, használó köteles rendelkezni a biztonságtechnikai fejlesztés keretében az ellenõrzõ szervezetek által javasolt fejlesztés megvalósításával összefüggõ jogokról és kötelezettségekrõl.”

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes